Document ID: 31997D0518

ΑΠΟΦΑΣΗ ΤΗΣ ΕΠΙΤΡΟΠΗΣ της 1ης Αυγούστου 1997 για τη λήψη προστατευτικών μέτρων που αφορούν ορισμένα αλιευτικά προϊόντα καταγωγής Μαλαισίας (Κείμενο που παρουσιάζει ενδιαφέρον για τον ΕΟΧ) (97/518/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/675/ΕΟΚ του Συμβουλίου, της 10ης Δεκεμβρίου 1990, όσον αφορά τις αρχές που διέπουν την οργάνωση των κτηνιατρικών ελέγχων για τα προϊόντα που εισάγονται στην Κοινότητα από τρίτες χώρες (1), όπως τροποποιήθηκε τελευταία από την οδηγία 96/43/ΕΚ (2), και ιδίως το άρθρο 19,
Εκτιμώντας:
ότι κατά τις εισαγωγές κατεψυγμένων κεφαλόποδων που προέρχονται από μια εγκατάσταση επεξεργασίας ιχθύων στη Μαλαισία, διαπιστώθηκε η παρουσία της σαλμονέλας paratyphi B 7
ότι η παρουσία της σαλμονέλας paratyphi στα τρόφιμα αποτελεί αποτέλεσμα κακών υγιεινών μέτρων πριν και μετά την επεξεργασία του προϊόντος 7
ότι η παρουσία της σαλμονέλας paratyphi στα προϊόντα αποτελεί έναν εν δυνάμει κίνδυνο για τη δημόσια υγεία 7
ότι, επομένως, πρέπει να μην επιτρέπονται οι εισαγωγές προϊόντων που προέρχονται από την εν λόγω εγκατάσταση στη Μαλαισία 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η παρούσα απόφαση εφαρμόζεται στα αλιευτικά προϊόντα, νωπά, κατεψυγμένα ή επεξεργασμένα, καταγωγής Μαλαισίας.
Άρθρο 2
Τα κράτη μέλη πρέπει να απαγορεύσουν τις εισαγωγές νωπών αλιευτικών προϊόντων υπό οποιαδήποτε μορφή, που προέρχονται από την εγκατάσταση επεξεργασίας αλιευτικών προϊόντων στη Μαλαισία: Sea Master Trading - Penang, κωδικός επιχειρήσεως αριθ. 12.
Άρθρο 3
Τα κράτη μέλη πρέπει να τροποποιήσουν τα μέτρα που εφαρμόζουν στο εμπόριο με στόχο να συμφωνούν με την παρούσα απόφαση. Ενημερώνουν αμέσως την Επιτροπή σχετικά.
Άρθρο 4
Η παρούσα απόφαση απευθύνεται στα κράτη μέλη.
Βρυξέλλες, 1 Αυγούστου 1997.

Labels: 17
0
3
6
18